În data de 18 martie, polițiștii au intervenit la un accident rutier grav produs în localitatea Ileanda, în jurul orei 14. Din primele cercetări s-a stabilit că vinovat de acest accident a fost conducătorul auto al unui microbuz care, din neatenție, nu a acordat prioritate de trecere unui autoturism condus regulamentar, izbindu-se de acesta. Impactul a fost unul puternic, patru persoane aflate în microbuz (două femei și doi minori) au fost rănite și transportate de urgență la spital. Potrivit IPJ Sălaj, se fac în continuare cercetări pentru stabilirea cu exactitate a cauzelor și împrejurărilor în care a avut loc accidentul.